text: बीजेपी अपने प्रत्याशियों की पहली सूची जल्द ही घोषित करने के मूड में है. भोपाल में होने वाली बैठक में उम्मीदारों की सूची फाइनल करने के बाद उसे दिल्ली में केंद्रीय चुनाव समिति की बैठक में सबके सामने रखा जाएगा. इसके बाद सूची की घोषणा की जाएगी. पिछले दिनों भोपाल पहुंचे केंद्रीय मंत्री नरेंद्र सिंह तोमर ने कहा था कि चुनाव के मद्देनजर हर तरह की रणनीति बनाने का काम हो रहा है और यही कारण है कि यह बैठक बुलाई गई है. उन्होंने यह भी कहा था कि प्रत्याशी चयन को लेकर भी फीड बैक लिया जा रहा है. सर्वे का काम भी पूरा हो चुका है.